CELEX: C2004/314/04
Language: sk
Date: 2004-12-18 00:00:00
Title: Uznesenie Súdneho dvora (tretia komora) z 27. septembra 2004 vo veci C-470/02 P: Únia európskych vysielateľov (ÚEV) proti Komisii Európskych spoločenstiev (Odvolanie — Hospodárska súťaž — Zmluvy — Spoločné získanie práv na televízne vysielanie medzinárodných športových udalostí — Prístup tretích osôb k týmto právam — Článok 81 ods. 3 ES — Zjavne nedôvodné odvolanie)

18.12.2004   
            
            
               SK
            
            
               Úradný vestník Európskej únie
            
            
               C 314/2
            
         
      UZNESENIE SÚDNEHO DVORA
   
   (tretia komora)
   z 27. septembra 2004
   vo veci C-470/02 P: Únia európskych vysielateľov (ÚEV) proti Komisii Európskych spoločenstiev (1)
   
   (Odvolanie - Hospodárska súťaž - Zmluvy - Spoločné získanie práv na televízne vysielanie medzinárodných športových udalostí - Prístup tretích osôb k týmto právam - Článok 81 ods. 3 ES - Zjavne nedôvodné odvolanie)
   (2004/C 314/04)
   Jazyk konania: francúzština
   Vo veci C-470/02 P, Únia európskych vysielateľov (ÚEV), so sídlom v Grand-Saconnex (Švajčiarsko), v zastúpení: D. Waelbroeck a M. Johnsson, advokáti, predmetom ktorej je odvolanie proti rozsudku Súdu prvého stupňa Európskych spoločenstiev (druhá rozšírená komora) z 8. októbra 2002, M6 a iní/Komisia (T-185/00, T-216/00, T-299/00 a T-300/00), a v ktorom sa navrhuje zrušenie tohto rozsudku, ďalšími účastníkmi konania sú: Komisia Európskych spoločenstiev, Métropole télévision SA (M6), so sídlom v Neuilly-sur Seine (Francúzsko), v zastúpení: P. Dian a J.-C. André, advokáti, Antena 3 de Televisión SA, so sídlom v Madride (Španielsko), v zastúpení: S. Muñoz Machado a M. López-Contreras González, advokáti, Gestevisión Telecinco SA, so sídlom v Madride (Španielsko), v zastúpení: S. Muñoz Machado a M. López-Contreras González, advokáti a Sociedade Independente de Comunicação SQ (SIC), so sídlom v Linda-a-Velha (Portugalsko), v zastúpení: C. Bothelo Moniz a E. Maia Cadete, advokáti, Radiotelevisón Española (RTVE), Deutches SportFernsehen GmbH (DSF), so sídlom v Ismaning (Nemecko), v zastúpení K. Metzlaff, advokát a Reti Televisive Italiane SpA (RTI), so sídlom v Ríme (Taliansko), v zastúpení: G. Amorelli a D. Ciano, advokáti, Súdny dvor (tretia komora) v zložení: predseda komory A. Rosas, (spravodajca), sudcovia J.-P. Puissochet, A. Borg Barthet, J. Malenovský, U. Lõhmus, generálny advokát: F. G. Jacobs, súdny tajomník: R. Grass, vydal dňa 27. septembra 2004 uznesenie, ktorého výrok znie:
   
               1.
            
            
               Odvolanie sa zamieta.
            
         
               2.
            
            
               Únia európskych vysielateľov (ÚEV) je povinná nahradiť trovy konania.
            
         
      (1)  Ú. v. EÚ C 55 z 8.3.2003